یورپ مسلم طلبا یونین کے نام رہبر معظم انقلاب کا پیغام

رسا نیوز ایجنسی - رہبر معظم انقلاب اسلامی نے یورپ مسلم طلبا یونین کے نام ایک پیغام میں تمام ایرانی طلبہ اور نوجوانوں کو مسلسل جد و جہد کرنے اورعزم محکم پیدا کرنے کی تاکید کی۔

خبر کا کوڈ: ۸۹۷۸

تاریخ: ۲۳ فروردين ۲۰۱۶ - ۲۰:۰۸

رسا نیوز ایجنسی کی رپورٹ کے مطابق، رہبر انقلاب اسلامی آیت اللہ العظمی سید علی خامنہ ای  نے یورپ مسلم طلبا یونین کے نام ایک پیغام میں تمام ایرانی طلبہ اور نوجوانوں کی مسلسل جد و جہد اور عزم محکم کو ایران اسلامی کے مقابلے میں دشمن کے محاذ کی سازشوں کو ناکام بنانے کا واحد راستہ قرار دیا ۔

رہبر انقلاب اسلامی کا یہ پیغام یورپ میں زیر تعلیم ایرانی طلبہ کی اسلامی انجمنوں کی یونین کے پچاسویں سالانہ اجلاس میں پڑھ کر سنایا گیا- اس پیغام کو یورپ میں ایرانی طلبہ کے امور میں رہبر انقلاب اسلامی کے خصوصی نمائندے حجت الاسلام والمسلمین جواد اژہ ای نے جمعے کو پڑہ کر سنایا-

آپ کے پیغام کا متن مندرجہ ذیل ہے-

بسم اللہ الرحمان الرحیم

پیارے نوجوانوں:

اس وقت آپ کی تنظیم کو پچاس سال ہو چکے ہیں ؛ یہ ایک ایسی بابرکت تنظیم ہے کہ جو نوجوانوں اور طالبعلموں کے اندر اسلامی ہدایت اور ان کے ایمان میں تازگی اور ذوق و شوق پیدا کرتی ہے جس کے نتیجے میں عالم و عاقل متقی و پرہیزگار اور صاحب بصیرت انسان پروان چڑھ سکتے ہیں-

آپ لوگ خود کو اور تنظیم کو اس اعلی اور نیک مقصد کے ساتھ ہماہنگ کیجئے-

آپ کے ملک اور قوم کو اپنا طویل راستہ طے کرنے کے لئے اس طرح کے انسانوں کی ضرورت ہے- آپ اور تمام نوجوانوں و طالب علموں کی مسلسل کوشش اور عزم محکم ان سازشوں کو ناکام بنانے کا واحد راستہ ہے جو دشمن کا محاذ سربلند ایران اسلامی کے خلاف طرح طرح کے ہتھکنڈوں کے ذریعے تیار کر رہا ہے- امید سے لبریز اپنے قلوب اور مادی و معنوی طاقت سے بھرپور توانائی کو ہمیشہ تیار اور محفوظ رکھئے اور علیم و دانا خدا پر توکل کے ساتھ آگے بڑھئے -

خدا حافظ

سیدعلی خامنہ ای